Разговор:Бранка Главоњић

message: Да ли би требало да и даље задржавамо овакве чланке у ГИП-у? Ово је биографија живе особе, а да притом нема наведеног извора ни за најосновније биографске податке, почев већ од датума рођења и образовања. Референцама је поткрепљено само ауторство у Бунт пројектима, које свакако није ни спорно. Одељци Емисија Бунт и Бунт Рок Фестивал су чак и у благо промотивном тону. Мислим да релевантност ове жене није спорна, али да би чланак требало или да се премести у нацрте до сређивања или да се сведе на клицу с биографским садржајем који је поткрепљен изворима. Решење са стављањем шаблона о недостатку извора би требало да избегавамо у случајевима БЖО. — DJ0302 (разговор) 15:00, 8. септембар 2022. (CEST)
replies: text: Не бих је дирао, за сада, релевантност је у реду. Ставио бих прикладан шаблон за сређивање. Исто тако нијесам ни изразито против пребацивања у нацрт. — Садко (ријечи су вјетар) 20:12, 8. септембар 2022. (CEST)
replies: text: :Хвала на сређивању. Још треба видети шта да се ради с биографским подацима. Датум/место рођења и образовање пречесто улазе у кружење непроверених података. Неко то напише без извора на Википедији, па лењи новинар препише у свој текст — који неко онда на крају наведе као извор у чланку. Ваљало би да то полако сузбијамо. — DJ0302 (разговор) 13:29, 11. септембар 2022. (CEST)

message: Здраво! Следећој датотеци на Остави која се користи на овој страници или њеној ставци на Википодацима недостаје дозвола и може бити избрисана:
* 
Више информација можете наћи на наведеној страници описа датотеке. —Community Tech bot (разговор) 14:37, 9. септембар 2022. (CEST)
thread_title:  Датотеци на Остави која се користи на овој страници или њеној ставци на Википодацима недостаје дозвола за коришћење 

message: Поштовање, 
Направио сам ову страницу пре пар месеци, волео бих ако икако могу да помогнем да се неке информације додају.
Заједно са Бранком водим емисију БУНТ И Бунт Рок Фестивал, уколико је потребно могу некако послати скен документа који потврђује аутентичност њених биографских података.С обзиром да ни један медиј није писао о томе, па нисам могао да вежем референцу.
Ставио сам и слику која је нестала због ауторских права највероватније,нисам вешт у тим пољима...
Емисија БУНТ је ове године напунила 20.година и траје без прекида, с тога бих волео да се то некако напомене уколико је могуће и да се направи посебна страница за емисију, то је уједно и једина телевизијска рок емисија у целом региону, а по неким нашим истраживањима можда и једина телевизијска рокенрол емисија у Европи која се на овакав начин тиме бави.Сматрам да је вредна веће пажње овде на википедији и уопште на интернету.
RTS :: TV
Седми Бунт Рок Фестивал се одвија ове године, снимања почињу ускоро, па уколико је могуће да се направи страница и за Бунт Рок Фестивал, састављена од пар основних информација, чисто за побољшање, ради се о једином телевизијском такмичењу нових и неафирмисаних бендова и аутора.Кроз фестивал је до сада прошло преко 1000 бендова.
RTS :: TV
Дакле, волео бих уколико је могуће уклопити најбитније информације и направити странице тојест везе.
Вољан сам за додатне измене и ваше идеје, па ме усмерите како могу да помогнем.
Хвала унапред! — Sabron02 (разговор) 23:39, 6. март 2023. (CET)
thread_title:  Додатне и завршне измене око странице.